

**REPUBLIKA HRVATSKA**

**VARAŽDINSKA ŽUPANIJA**

**OPĆINA CESTICA**

**Općinsko vijeće**

KLASA:245-01/25-01/1

URBROJ:2186-3-02/25-1

Cestica, 26.02.2025.

Temeljem članka 13. stavak 8. Zakona o zaštiti od požara („Narodne novine“ broj 92/10, 114/22) i članka 28. Statuta Općine Cestica („Službeni vjesnik Varaždinske županije“, broj 13/21), Općinsko vijeće Općine Cestica na svojoj 22. sjednici, održanoj 26.03.2025. godine, donosi

**IZVJEŠĆE**

**o stanju zaštite od požara i stanju provedbe Godišnjeg provedbenog plana unapređenja zaštite od požara za područje Općine Cestica u 2024. godini**

# UVOD

Zaštita od požara uređena je Zakonom o zaštiti od požara ("Narodne novine", broj 92/10, 114/22) (u daljnjem tekstu: *Zakon*) i predstavlja sustav koji se sastoji od planiranja, propisivanja i provođenja kao i financiranja mjera zaštite od požara te ustrojavanja subjekata koji provode zaštitu od požara. Zaštitu od požara provode, osim fizičkih i pravnih osoba, i pravne osobe i udruge koje obavljaju vatrogasnu djelatnost i djelatnost civilne zaštite kao i jedinice lokalne te područne (regionalne) samouprave. Svaka fizička i pravna osoba, tijelo državne vlasti te jedinica lokalne i područne (regionalne) samouprave dužni su djelovati na način kojim ne mogu izazvati požar.

Jedinice lokalne i područne (regionalne) samouprave, temeljem članka 13. stavka 1. *Zakona*, donose Plan zaštite od požara za svoje područje na temelju Procjene ugroženosti od požara, po prethodno pribavljenom mišljenju MUP-a i nadležne vatrogasne zajednice. Planom zaštite od požara općine i gradovi definiraju subjekte odgovorne za provođenje vatrogasne djelatnosti.

Jedinice lokalne i područne (regionalne) samouprave na temelju Procjene ugroženosti donose Godišnji provedbeni plan unapređenja zaštite od požara za svoje područje za čiju provedbu će osigurati financijska sredstva. Godišnji provedbeni planovi unapređenja zaštite od požara gradova i općina donose se na temelju godišnjeg provedbenog plana unapređenja zaštite od požara Županije.

Sukladno članku 13. stavak 8. *Zakona*, predstavničko tijelo jedinice lokalne samouprave jednom godišnje razmatra Izvješće o stanju zaštite od požara na svom području i stanju provedbe Godišnjeg provedbenog plana unaprjeđenja zaštite od požara.

# PLANSKI DOKUMENTI U PODRUČJU ZAŠTITE OD POŽARA

Dokumenti zaštite od požara Općine Cestica kojima se uređuju organizacija i mjere zaštite od požara su Procjena ugroženosti od požara i tehnološke eksplozije za Općinu Cestica i Plan zaštite od požara za Općinu Cestica te Godišnji provedbeni plan unapređenja zaštite od požara..

Općinsko vijeće Općine Cestica je na 21. sjednici održanoj dana 23. veljače 2021. godine donijelo Zaključak o usvajanju Procjene ugroženosti od požara i tehnološke eksplozije („Službeni vjesnik Varaždinske županije“, broj 13/21), po prethodno pribavljenom pozitivnom mišljenju Ministarstva unutarnjih poslova, Ravnateljstva civilne zaštite, Područnog ureda civilne zaštite, Službe inspekcijskih poslova Varaždin (KLASA: 214-02/20-11/392, URBROJ: 511-01-390-20-2, od dana 6. studenog 2020. godine. Vatrogasna zajednica Općine Cestica dala je suglasnost na dio Procjene koji se odnosi na organizaciju vatrogasne djelatnosti.

Općinsko vijeće Općine Cestica je na 17. sjednici održanoj dana 11. ožujka 2024. godine donijelo Godišnji provedbeni plan unaprjeđenja zaštite od požara za područje Općine Cestica za 2024. godinu („Službeni vjesnik Varaždinske županije“, broj 23/24).

Od ostalih dokumenata iz područja zaštite od požara u 2024. godini za područje Općine Cestica usvojeni su sljedeći:

* Plan operativne primjene Programa aktivnosti u provedbi posebnih mjera zaštite od požara od interesa za Republiku Hrvatsku u 2024. godini na području Općine Cestica (KLASA:, 245-01/24-01/2 URBROJ:2186-3-01/1-24-1),
* Plan aktivnosti uključenja svih subjekata zaštite od požara na području Općine Cestica u protupožarnoj sezoni u 2024. godini (KLASA:, 245-01/24-01/2 URBROJ:2186-3-01/1-24-2),
* Plan rada Stožera civilne zaštite Općine Cestica (KLASA:, 245-01/24-01/2 URBROJ:2186-3-01/1-24-6)
* Plan korištenja teške građevinske mehanizacije za žurnu izradu protupožarnih prosjeka i probijanja protupožarnih putova na području Općine Cestica u 2024. godini (KLASA:245-01/24-01/2 URBROJ:2186-3-01/1-24-7),
* Plan motrenja, čuvanja i ophodnje građevina i površina za koje prijeti opasnost od nastajanja i širenja požara na području Općine Cestica za 2024. godinu (KLASA:, 245-01/24-01/2 URBROJ:2186-3-01/1-24-5),
* Izvješće o stanju zaštite od požara i stanju provedbe Godišnjeg provedbenog plana unapređenja zaštite od požara za područje Općine Cestica za 2023. godinu („Službeni vjesnik Varaždinske županije“, broj 23/24).

Općinsko vijeće Općine Cestica na svojoj 14. sjednici održanoj dana 4. rujna 2019. godine, donijelo je Odluku o agrotehničkim mjerama i mjerama za uređivanje i održavanje poljoprivrednih rudina na području Općine Cestica („Službeni vjesnik Varaždinske županije“, broj 55/19), kojom su određene posebne mjere zaštite od požara na poljoprivrednom zemljištu.

Sukladno Odluci o davanju prethodne suglasnosti na Opće uvjete isporuke komunalne usluge obavljanja dimnjačarskih poslova („Službeni vjesnik Varaždinske županije“, broj 127/22), isporučitelj komunalne usluge obavljanja dimnjačarskih poslova poslova na području Općine Cestica je trgovačko društvo DIMAX d.o.o. sa sjedištem na adresi Miroslava M. Krleže 1/2, 42000 Varaždin.

# ORGANIZACIJA VATROGASTVA

Operativne snage vatrogastva temeljna su operativna snaga sustava civilne zaštite koje djeluju u sustavu civilne zaštite u skladu s odredbama posebnih propisa kojima se uređuje područje vatrogastva.

Na području Općine Cestica djeluje Vatrogasna zajednica Općine Cestica koju čini 6 dobrovoljnih vatrogasnih društava: Gornje Vratno, Križovljan – Cestica, Virje Križovljansko, Babinec, Lovrečan – Dubrava i Gradišće.

Vatrogasna zajednica Općine Cestica broji ukupno 70 operativnih vatrogasaca.

Za sudjelovanje u velikim nesrećama i katastrofama, Vatrogasna zajednica Općine **Cestica raspolaže sa sljedećom materijalno-tehničkom opremom:**

* osobna zaštitna oprema za operativne članove,
* velika navalna vozila – 3 kom,
* mala navalna vozila – 3 kom,
* kombi vozila za prijevoz ljudstva – 3 kom,
* auto prikolice – 3 kom,
* vatrogasne motorne štrcaljke – 6 kom,
* motorne crpke za ispumpavanje vode – 6 kom,
* električne potopne crpke – 6 kom.

**Oprema koja se planira nabaviti u 2025. godini:**

* Osobna zaštitna oprema (prema potrebi),
* Vatrogasne cijevi i armature.

**Vatrogasna zajednica Općine Cestica je tijekom 2024. godine sudjelovala u sljedećim aktivnostima:**

* 18. svibnja 2024. - Javna vatrogasna vježba u Cestici – 66 vatrogasaca, 9 vozila
* 4.-5. travnja 2024. - potraga za nestalom osobom – 37 vatrogasaca + HGSS
* 12. lipnja 2024. - Osiguranje biciklističke utrke kroz Cesticu – Tour of Slovenia – 20 vatrogasaca
* 24. kolovoza 2024. - 10. Međuopćinsko natjecanje vatrogasaca i vatrogasne mladeži VZO Cestica, Maruševec, Petrijanec i Vinica u Otok Virju – 450 vatrogasaca
* 6. listopada 2024. - 16. provjera opreme i vozila na rijeci Dravi u Velikom Lovrečanu – 40 vatrogasaca, 8 vozila
* 19. listopada 2024. - Međunarodna vatrogasna vježba u Zavrču (SLO) – 12 vatrogasnih društava te preko 130 vatrogasaca (sudjelovalo DVD Lovrečan-Dubrava)

# FINANCIRANJE

Sukladno Zakonu o vatrogastvu („Narodne novine“, broj 125/19, 114/25), sredstva za financiranje vatrogasne djelatnosti i aktivnosti dobrovoljnih vatrogasnih društava i vatrogasnih zajednica te za opremanje njezinih članica, osiguravaju se u proračunu jedinice lokalne samouprave čije područje pokrivaju.

Za djelovanje VZO Cestica u 2024. godini utrošena su sredstva u ukupnom iznosu od 141.309,65 eura.

# STANJE PROVEDBE PROVEDBENOG PLANA UNAPREĐENJA ZAŠTITE OD POŽARA NA PODRUČJU OPĆINE CESTICA ZA 2024. GODINU

1. Općina Cestica je uskladila Procjenu ugroženosti od požara i tehnološke eksplozije te Plan zaštite od požara sa člankom 13. Zakona o zaštiti od požara (“Narodne novine”, broj 92/10, 114/22)
2. Općinsko vijeće Općine Cestica kontinuirano ažurira akte sa sadržanim potrebnim mjerama za uređivanje i održavanje poljoprivrednih rudina, sukladno odredbama članka 12. Zakona o poljoprivrednom zemljištu („Narodne novine“, broj 20/18, 115/18, 98/19).
3. Prostornim planom uređenja Općine Cestica („Službeni vjesnik Varaždinske županije” br. 10/04., 29/05. – ispravak greške, 23/06., 31/06. – ispravak greške, 5/07. – ispravak greške, 29/07. – ispravak Odluke o ispravci greške, 1/13., 81/22. i 84/22. – pročišćeni tekst), određene su mjere zaštite od požara i eksplozije.
4. Općina Cestica temeljem procjene ugroženosti i planova zaštite o požara skrbiti o organiziranosti utvrđenog broj vatrogasnih postrojbi sukladno odredbama Pravilnik o mjerilima za ustroj i razvrstavanje vatrogasnih postrojbi, kriteriji za određivanje broja vrste vatrogasnih postrojbi na području Općine Cestica te njihovo operativno djelovanje na području Općine Cestica („Narodne novine“, broj 86/24).
5. Općina Cestica sukladno procjeni ugroženosti od požara i tehnološke eksplozije te planu zaštite od požara osigurava potreban broj operativnih vatrogasaca.
6. Općina Cestica provodi stručni nadzor nad stanjem opremljenosti i osposobljenosti javnih vatrogasnih postrojbi, dobrovoljnih vatrogasnih društava i vatrogasnih zajednica na području Općine.
7. Općina Cestica održava sjednice zapovjedništva vatrogasnih zajednica i na stima uskladiti planove za provođenje zadaća iz područja zaštite od požara i razraditi odgovarajuće operativne planove aktivnog uključenja svih subjekata zaštite od požara. Razraditi sustav pripravnosti stupnjevito s obzirom na indekse opasnosti, kao i plansko uključivanje svih snaga u intervencije.
8. Općina Cestica osigurava u Proračunu Općine Cestice financijska sredstva za izradu prosjeka kroz posebno ugrožena šumska područja u vlasništvu fizičkih osoba na području Općine Cestica.
9. Komunalno redarstvo Općine Cestica vrši pregled odlagališta komunalnog otpada glede zaštite od požara, uređenja lokacije i zdravstvene zaštite te poduzeti odgovarajuć mjere uređenja, osiguranja čuvanja ili zabrane uporabe tih odlagališta, odnosno druge mjere za sanaciju nekontroliranih (divljih) odlagališta.
10. Dobrovoljna vatrogasna društva na području Općine Cestica (DVD Lovrečan – Dubrava, DVD Gornje Vratno, DVD Križovljan – Cestica, DVD Virje Križovljansko, DVD Babinec, DVD Gradišće) opremljeni su sukladno sukladno Pravilniku o minimumu tehničke opreme i sredstava vatrogasnih postrojbi („Narodne novine" broj 43/95), Pravilniku o minimumu opreme i sredstava za rad određenih vatrogasnih postrojbi dobrovoljnih vatrogasnih društava („Narodne novine" broj 91/02), Pravilniku o tehničkim zahtjevima za zaštitu i drugu osobnu opremu koju pripadnici vatrogasne postrojbe koriste prilikom vatrogasne intervencije („Narodne novine" broj 31/11), odnosno sukladno Procjene ugroženosti od požara i tehnološke eksplozije („Službeni vjesnik Varaždinske županije“, broj 13/21) za Općinu Cestica te Plana zaštite od požara za Općinu Cestica („Službeni vjesnik Varaždinske županije“, broj 13/21).
11. Općina Cestica je osigurala prostor za smještaj opreme i tehnike, prostor za boravak vatrogasaca, prostor za spremanje odjeće, obuće, opreme, vozila i tehnike ze prostor za osposobljavanje vatrogasaca i druge potrebne prostorije.
12. Za učinkovito i uspješno djelovanje vatrogasnih postrojbi od trenutka uzbunjivanja, početka intervencije, gašenja i lokalizacije požara koristi se sustav Upravljanja vatrogasnim intervencijama (UVI) kojeg kontinuirano nadograđuje Hrvatska vatrogasna zajednica (HVZ). Korisnici sustava UVI, operatori u Vatrogasno operativno središtu (VOC) i vatrogasnim postrojbama, educiraju se i usavršavaju na radionicama i seminarima.
13. Za učinkovito i uspješno djelovanje vatrogasnih postrojbi od trenutka uzbunjivanja, početka intervencije, gašenja i lokalizacije požara koristi se sustav Upravljanja vatrogasnim intervencijama (UVI) kojeg kontinuirano nadograđuje Hrvatska vatrogasna zajednica (HVZ). Korisnici sustava UVI, operatori u Vatrogasno operativno središtu (VOC) i vatrogasnim postrojbama, educiraju se i usavršavaju na radionicama i seminarima.
14. Temeljem važeće Procjene ugroženosti od požara i tehnološke eksplozije za Općinu Cestica („Službeni vjesnik Varaždinske županije“, broj 13/21) te Plana zaštite od požara za Općinu Cestica („Službeni vjesnik Varaždinske županije“, broj 13/21) utvrđeni su uvjeti, ustroj i način korištenja teške građevinske mehanizacije za eventualnu žurnu izradu prosjeka i probijanja protupožarnih putova radi zaustavljanja širenja šumskog požara, kao i pravne osobe zadužene za ostale oblike logističke potpore kod složenijih vatrogasnih intervencija na području Općine Cestica. Popis pravnih osoba s pregledom raspoložive teške građevinske mehanizacije te ostalih oblika logističke potpore, s razrađenim planom aktiviranja, dostavljen je županijskom vatrogasnom zapovjedniku i VOC-u Javne vatrogasne postrojbe Grada Varaždina.
15. Zahtijevati od distributera vode redovito provođenje ažuriranja podataka o javnoj hidrantskoj mreži (položaj hidranata, ispravnost hidranata), redovito provođenje geodetskog snimanja vanjskih hidranata, ucrtavanje lokacija hidranata kao i segmenata naselja na odgovarajuće karte te dostavu istih na korištenje središnjoj vatrogasnoj postrojbi DVD-a Lovrečan – Dubrava i VOC-u Javne vatrogasne postrojbe Grada Varaždina.

# ZAKLJUČAK

Stanje zaštite od požara na području Općine Cestica je zadovoljavajuće, a kako bi se isto i održalo, potrebno je provoditi odredbe Procjene ugroženosti od požara i tehnološke eksplozije i Plana zaštite od požara te provoditi stalnu edukaciju stanovništva o opasnosti nastanka požara kao i preventivnom djelovanju.

S ciljem podizanja operativne spremnosti vatrogasne postrojbe potrebno je kontinuirano provoditi osposobljavanje i usavršavanje pripadnika istih te pristupiti nabavci nove opreme i sredstava kao i održavanju postojeće, kao i sustavno raditi na uključivanju što većeg broja mladih u vatrogasne postrojbe

Predsjednik Općinskog vijeća:

Darko Majhen mag. pol.